Source: https://www.riigiteataja.ee/akt/401112012010
Timestamp: 2019-08-22 16:38:23+00:00

Document:
Saarde valla teehoiu eeskirja kehtestamine – Riigi Teataja
Saarde valla teehoiu eeskirja kehtestamine
Saarde valla teehoiu eeskirja kehtestamine - sisukord
§ 8 Kohaliku teega külgneva maa omaniku ja kasutaja kohustused
§ 10 Teehoiutööde korraldamine
§ 11 Investeeringute plaan
§ 12 Vastutus määruse rikkumise eest
§ 13 Varasemate õigusaktide kehtetuks tunnistamine ja määruse jõustumine
RT IV, 01.11.2012, 10
Vastu võetud 21.04.2010 nr 6
Määrus kehtestatakse kohaliku omavalitsuse korralduse seaduse § 6 lg 1, teeseaduse, asendustäitmise ja sunniraha seaduse, liiklusseaduse § 2 lg 4, majandus- ja kommunikatsiooniministri 17.12.2002. a määruse nr 45 „Tee seisundinõuded”, teede- ja sideministri 28. septembri 1999. a määruse nr 59 „Tee ja tee kaitsevööndi kasutamise ja kaitsmise nõuded”, keskkonnaministri 12. juuli 2006. a määruse nr 49 „Metsatee seisundi kohta esitatavad nõuded”, Vabariigi Valitsuse 28. juuli 2005. a määruse nr 199 „Riikliku teeregistri asutamine ja registri pidamise põhimäärus”, „Saarde valla kaevetööde eeskirjad”, „Avalikult kasutatava territooriumi sulgemise kord”, „Saarde valla üldplaneering” ja „Saarde valla arengukava aastani 2028” alusel.
Teehoiu eeskirjaga määratakse Saarde valla (edaspidi vald) territooriumil kohalikule teele esitatavad nõuded, teede säilimist tagavad meetmed ning tee omaniku ja teel liikleja õigused ja kohustused.
1) teehoid on teetööde tegemine, kavandamine, teekasutuse korraldamine, tee kaitsevööndi hooldamine, tee projekteerimine ning tee haldamisega seotud tegevused;
2) kohalik tee on kohalik maantee, tänav, jalgtee ja jalgrattatee ning vallavalitsuse ja eratee omaniku vahel sõlmitud lepingu alusel avalikuks kasutamiseks määratud eratee. Saarde valla kohalike teede nimekiri määratakse Saarde Vallavolikogu (edaspidi volikogu) otsusega;
3) metsatee on valdavalt riigimetsa majandamiseks kasutatav tee, mis paikneb riigi omandisse jäetud maal;
4) eratee on tee, mis paikneb juriidilise või füüsilise isiku kinnisasjal;
5) teemaa on maa, mis on määratud tee koosseisus olevate rajatiste paigutamiseks ja teehoiu korraldamiseks;
6) teeregister on kohalike teede andmebaas. Teeregistri pidajaks on Saarde Vallavalitsuse (edaspidi vallavalitsus) poolt määratud ametnik;
7) tee kaitsevöönd on tee kaitseks, teehoiu korraldamiseks, liiklusohutuse tagamiseks ning teelt lähtuvate keskkonnakahjulike ja inimesele ohtlike mõjude vähendamiseks tee äärde rajatud kaitsevöönd.
II. TEEDE KASUTAMINE
(2) Metsateed võib kasutada igaüks juhul, kui riigimetsa majandamist korraldav isik või riigiasutus ei ole metsateed või selle osa sulgenud või metsateel liiklust piiranud.
(3) Erateed võib kasutada üksnes kinnisasja omaniku loal. Avalikuks kasutuseks määratud erateed võib kasutada kinnisasja omaniku loata. Tee omaniku nõusolekul ja tingimustel ning valla ja eratee omaniku vahel sõlmitud lepingu alusel määratakse eratee avalikuks kasutamiseks ning nimetatakse teehoiu korraldamise eest vastutava isiku vallavolikogu kohaliku omavalitsuse huvidest lähtudes. Lepingus nähakse ette eratee kasutamise kord ja tähistus, hüvitis eratee omanikule ning teehoiukulude kandjad (LISA 1).
(4) Kohalikul teel liiklemisel juhindutakse liiklusseaduse ja liikluseeskirja nõuetest.
8) karjatada kariloomi piirdekraavist või selle puudumisel teepeenrast lähemal kui üks meeter;
(6) Teeomaniku loata on kohalikul teel ja teekaitsevööndis keelatud:
3) teha mis tahes ehitusloata teehoiu ja teehoiuväliseid töid, kaubelda ning paigutada sinna materjale jms;
4) projekteerida ja ehitada mis tahes hooneid või muid rajatisi, rajada istandikku;
6) paigaldada valgustusseadet või teabe- ja reklaamivahendeid;
8) ajada üle tee karja selleks mitte ettenähtud kohas;
9) kaevandada maavara ja maa-ainest;
10) teha metsa uuendamiseks lageraiet;
11) teha veerežiimi muutust põhjustavat maaparandustööd.
(3) Erakorraliste vedude korraldaja on kohustatud hüvitama kohalikule teele tekitatud kahju tee taastamismaksumuse ulatuses.
(4) Vedude korraldamisega tegelev isik ja vallavalitsus fikseerivad tee seisundi enne veo algust ja pärast selle lõpetamist kahepoolselt allkirjastatud aktis teekatte, mulde, teemaa ja rajatise seisukorra kohta (LISA 2).
(1) Kohalikel teedel võidakse liiklust ajutiselt piirata või tee liiklemiseks sulgeda avariide, loodusõnnetuste, tee kasutamiskõlbmatuks muutumise või kandevõime vähenemise korral, teetööde või ettenähtud korras kooskõlastatud ürituse ajaks. Korraldatud jäätmeveo teostamiseks taotletakse luba vallavalitsuselt.
(3) Kõigist kavandatavatest liikluse piirangutest kohalikel teedel annab vallavalitsus teada infokanalite kaudu (Saarde valla ajaleht, valla kodulehekülg internetis).
(6) Riigimetsa majandamist korraldav isik või riigiasutus võib metsatee või selle osa teatavaks ajaks sulgeda või teel liiklust piirata lisaks käesoleva paragrahvi lõikes 1 märgitud juhtudele ka tulekaitse kaalutlustel, metsa ökosüsteemide kaitseks, õigusrikkumise takistamiseks, metsamajandamistöödel ohutuse tagamiseks või kui teed ei vajata riigimetsa majandamiseks või kohalikuks liiklemiseks. Metsatee sulgemiseks või liikluse piiramiseks peab paigaldama nõutavad liikluskorraldusvahendid.
(7) Kohalikul teel võidakse tee liiklemiseks lühiajaliselt sulgeda kariloomade teeületuseks. Piiretena tohib kasutada ainult elastset ohulinti.
III. TÖÖD TEEDEL JA TEEDE KAITSEVÖÖNDIS
(1) Kohaliku tee kaitsevööndis oleva maa omanik või kasutaja võib kooskõlastamata teha oma majapidamise ja maakasutusega seotud töid (maa harimine, saagi koristamine jms), järgides käesoleva eeskirja sätteid. Saarde valla üldplaneeringuga on kehtestatud mõlemal pool sõiduraja telge kohalikele maanteedele 20 m laiune kaitsevöönd ja tänavatele 5 m laiune kaitsevöönd teemaa piirist.
IV. KOHALIKU TEEGA KÜLGNEVA MAA OMANIKU JA KASUTAJA KOHUSTUSED, ÕIGUSED JA VASTUTUS
§ 8. Kohaliku teega külgneva maa omaniku ja kasutaja kohustused
Kohaliku teega külgneva maa omanik või kasutaja on kohustatud:
1) lubama vallavalitsusel teha teehoiutöid (teepeenra mahalükkamine, külgkraavi puhastamine, mulde korrastamine) kuni 8 m ulatuses tee telgjoonest;
2) hoida puhtana oma kinnistu piires teeäärne riba laiusega vähemalt 2 m, alates teekatte servast või mulde jalamist või külgkraavi välisservast, võsast ja muust nähtavust piiravast;
3) oma kinnistu piires korras hoidma ja niitma kohaliku tee ääred kuni teemaa piirini;
4) korras hoidma melioratsiooni- ja hüdrotehnilised ning teised kohaliku tee koosseisu mittekuuluvad rajatised;
5) likvideerima või korrastama kohaliku tee kaitsevööndis paiknevad ehitised või rajatised (sh haljastus) kui nende seisukord ohustab liiklust või tee seisukorda;
6) välistama koduloomade ja -lindude pääsu kohalikule teele;
7) võimaldama teemaaga külgnevale maale ajutiste lumetõkete paigaldamist, lumevallide ja -kraavide rajamist tuisklume tõkestamiseks ning lume paiskamist väljapoole teemaad, kui nimetatud tegevus ei kahjusta maa omaniku või kasutaja vara ega takista juurdepääsu tema elukohta ja kinnisvarale;
8) tiheasustusega alal (linn, alevik) hoidma korras (korjama prahti, koristama lehti ja niitma) kinnistu ja sellega külgneva kohaliku teemaa vahelist ala.
(5) Hüvitise summa kantakse valla arvele ja seda kasutatakse teehoiukulude rahastamiseks.
V. TEEHOIUTÖÖDE KORRALDAMINE
§ 10. Teehoiutööde korraldamine
(1) Kohalike teede teehoidu korraldab vallavalitsus võttes aluseks õigusaktidest tulenevaid nõudeid, käesolevat määrust, valla arengukava ning valla eelarvet.
(2) Riigimetsa majandamist korraldav isik või riigiasutus korraldab teehoidu metsateedel.
(3) Eratee omanik korraldab teehoidu tema omandis oleval teel.
(4) Kohalikel teedel liiklusohutuse ja sõidetavuse tagamiseks korraldab vallavalitsus:
(6) Vallavalitsuse poolt määratud ja volitatud isikutel on õigus:
1) fikseerida kohalikel teedel käesoleva määruse nõuete rikkumisi ning määrata nõudeid rikkunud isikutele halduskaristusi;
5) fikseerida kohalikule teele tekitatud kahju ja esitada vallavalitsusele ettepanek süüdlastelt hüvituse väljanõudmiseks.
§ 11. Investeeringute plaan
(2) Valla teede investeeringute plaan koostatakse vähemalt kolme aastaseks perioodiks. Plaani korrigeeritakse ja täiendatakse igal aastal valla eelarve menetlemise käigus. Saarde valla teede investeeringute plaani kinnitab Vallavolikogu otsusega.
§ 12. Vastutus määruse rikkumise eest
Käesoleva määruse nõuete täitmata jätmise eest on vallavalitsusel õigus määrata rahalist trahvi kuni 20 trahviühiku ulatuses.
§ 13. Varasemate õigusaktide kehtetuks tunnistamine ja määruse jõustumine
(1) Tunnistada kehtetuks Kilingi-Nõmme Linnavolikogu 15. oktoobri 2003. a otsus nr 30 „Kilingi-Nõmme linna kohaliku teeregistri pidamise põhimäärus”, Saarde Vallavolikogu 23. veebruari 2000. a määrus nr 4 „Saarde valla maanteede kasutamise ja kaitse eeskiri”, Saarde Vallavolikogu 28. oktoobri 2004. a määrus nr 7 „Saarde valla teeregistri asutamine”, Tali Vallavolikogu 25. märtsi 2002. a määrus nr 10 „Tali vallateede haldamise ja kaitse eeskiri” ja Tali Vallavolikogu 25. oktoobri 2004. a määrus nr 7 „Tali valla kohaliku teeregistri pidamise põhimäärus”.
Lisa 1 Avalikuks kasutamiseks määratud tee kasutamise lepingu vorm
Lisa 2 Akti vorm teekatte, mulde, teemaa ja rajatise seisukorra kohta

References: § 8

§ 10

§ 11

§ 12

§ 13
 § 6
 § 2

§ 8

§ 10

§ 11

§ 12

§ 13